Значная ўвага добраўпарадкаванню тэрыторый населеных пунктаў з боку ўлады ўдзяляецца ўжо не першы год. Навядзенне парадку ў Год малой радзімы стала адной з асноўных задач. Аднак, нягледзячы на ўсе старанні, застаецца яшчэ нямала куточкаў, якія патрабуюць прыкласці намаганняў. Амаль у кожным горадзе, вёсцы ці пасёлку знойдуцца месцы, да якіх, як кажуць, рукі не даходзяць. Зразумела, у першую чаргу старшыні сельвыканкамаў і камунальная гаспадарка стараюцца падтымліваць парадак на цэнтральных вуліцах, каля аб’ектаў масавага адпачынку або там, дзе насельніцтва бывае часцей. Аднак і там, дзе людзі з’яўляюцца час ад часу, хацелася б бачыць дагледжанасць. І ў гэтым маглі б дапамагчы і самі жыхары населеных пунктаў.